मंत्रिमण्डल कैबिनेट ने उच्च उन्नतांश जीवविज्ञान और मेडिसिन में भारत और किर्गिज़स्तान के बीच संयुक्त अनुसंधान कार्य के बारे में सहयोग ज्ञापन को मंजूरी दी प्रधानमंत्री श्री नरेन्द्र मोदी की अध्यक्षता में केंद्रीय मंत्रिमंडल ने उच्च उन्नतांश (हाई एल्टीट्यूड) जीवविज्ञान और मेडिसिन में भारत और किर्गिज़स्तान के बीच सहयोगपूर्ण अनुसंधान कार्य के बारे में सहयोग ज्ञापन (एमओसी) को मंजूरी दी। इसका उद्देश्य विज्ञान और मेडिसिन विशेष रूप से उच्च उन्नतांश जीवविज्ञान और मेडिसिन के क्षेत्र में विकास को आगे बढ़ाना और आपसी संबंधों को मजबूत बनाना है।